Document ID: 32000L0073

Id-Direttiva tal-Kummissjoni 2000/73/KE
tat-22 ta' Novembru 2000
li tadatta l-progress tekniku tad-Direttiva tal-Kunsill 93/92/KKE dwar l-istallazzjoni ta' dawl u tagħmir ta' sinjalazzjoni bid-dawl fuq vetturi bil-mutur b'żewġ jew tliet roti
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/61/KEE tat-30 ta' Ġunju 1992 dwar l-approvazzjoni tat-tip ta' vetturi bil-mutur b'żewġ jew tliet roti [1], kif emendata l-aħħar permezz tad-Direttiva 2000/7/KE tal-Parlament Ewropew u tal-Kunsill [2], u b'mod partikolari l-Artikolu 16 dwar dan,
Wara li kkunsidrat id-Direttiva tal-Kunsill 93/92/KEE tad-29 ta' Ottubru 1993 dwar l-istallazzjoni ta' dawl u tagħmir ta' sinjalazzjoni bid-dawl fuq vetturi bil-mutur b'żewġ jew tliet roti [3], u b'mod partikolari l-Artikolu 4 dwar dan,
Billi:
(1) Id-Direttiva 93/92/KEE hi waħda mid-Direttivi separati tal-proċedura tal-approvazzjoni tat-tip tal-Komunità introdotta permezz tad-Direttiva 92/61/KEE. Id-dispożizzjonijiet tad-Direttiva 92/61/KEE dwar is-sistemi, komponenti u unitajiet tekniċi separati għal vetturi għalhekk japplikaw għal dik id-Direttiva.
(2) Żviluppi fit-teknoloġija llum jippermettu adattar tad-Direttiva 93/92/KEE għal progress tekniku. Sabiex tkun ifaċilitata sistema sħiħa ta' approvazzjoni tat-tip biex tiffunzjona kif jixraq, hu għalhekk meħtieġ li jiġu ċċarati jew issupplimentati ċerti ħtiġijiet tad-Direttiva inkwistjoni.
(3) Għal dan il-għan, għandu jkun speċifikat li tagħmir tad-dawl ta' tip approvat għal vetturi fil-kategoriji M1 u N1, b'mod konformi mad-direttivi rilevanti, jistgħu jiġu stallati ukoll fuq vetturi bil-mutur b'żewġ jew tliet roti. Għandhom isiru wkoll dispożizzjonijiet li jippermettu l-istallazzjoni mhux tassativa ta' lampi taċ-ċpar fuq quddiem, lampi taċ-ċpar fuq wara, lampi tar-rivers, u tagħmir ta' twissija ta' perikolu fuq ċiklomuturi bi tliet roti u lightquadricycles. Id-Direttiva 93/92/KEE għandha tkun issupplimentata bl-istruzzjonijiet xierqa biex jiġi stallat dan it-tagħmir. It-test ta' ċerti punti fil-verżjonijiet Ingliżi u Olandiżi għandhom ikunu allinjati fuq il-punti korrispondenti fil-verżjonijiet fil-lingwi l-oħra.
(4) Il-miżuri li hemm ipprovdut għalihom f'din id-Direttiva huma konformi mal-fehma tal-Kumitat dwar l-Adattament ta' Progress Tekniku imwaqqaf taħt l-Artikolu 13 tad-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri dwar l-approvazzjoni tat-tip ta' vetturi bil-mutur u l-karrijiet tagħhom [4], skond l-aħħar emendi permezz tad-Direttiva 2000/40/KE tal-Parlament Ewropew u l-Kunsill [5],
ADOTTAT DIN ID-DIRETTIVA:
L-Artikolu 1
L-Annessi II sa VI tad-Direttiva 93/92/KEE huma b'dan emendati kif stabbilit fl-Anness ta' din id-Direttiva.
L-Artikolu 2
1. B'effett mill-1 ta' Jannar 2002, Stati Membri ma jistgħux, għal raġunijiet li jirreferu għall-istallazzjoni ta' dawl u tagħmir ta' sinjalazzjoni ta' dawl:
- jirrifjutaw li jagħtu approvazzjoni tat-tip tal-KE għal kull tip ta' vettura bil-mutur b'żewġ jew tliet roti, jew
- jipprojbixxu r-reġistrazzjoni, bejgħ jew dħul fis-servizz ta' vetturi bil-mutur b'żewġ jew tliet roti,
jekk l-istallazzjoni tad-dawl u tagħmir ta' sinjalazzjoni ta' dawl tikkonforma mal-ħtiġiet tad-Direttiva 93/92/KEE, kif emendata permezz ta' din id-Direttiva.
2. B'effett mill-1 ta' Lulju 2002, Stati Membri għandhom jirrifjutaw li jagħtu approvazzjoni tat-tip tal-KE għal kull tip ġdid ta' vettura bil-mutur b'żewġ jew tliet roti għal raġunijiet li jirreferu għall-istallazzjoni ta' dawl u tagħmir ta' sinjalazzjoni ta' dawl jekk il-ħtiġiet tad-Direttiva 93/92/KEE, kif emendata permezz ta' din id-Direttiva, ma jkunux eżawriti.
L-Artikolu 3
1. Stati Membri għandhom jadottaw u jippubblikaw, mhux aktar tard mill-31 ta' Diċembru 2001, id-dispożizzjonijiet meħtieġa biex jikkonformaw ma' din id-Direttiva. Dawn għandhom minnufih jinfurmaw lill-Kummissjoni b'dan.
Dawn għandhom japplikaw dawk id-dispożizzjonijiet mill-1 ta' Jannar 2002.
Meta Stati Membri jadottaw dawn id-dispożizzjonijiet, dawn għandhom ikollhom kull referenza għal din id-Direttiva jew għandhom ikunu akkumpanjati minn kull referenza tali fiż-żmien tal-pubblikazzjoni uffiċjali tagħhom. Stati Membri għandhom jistabbilixxu kif issir kull tali referenza.
2. Stati Membri għandhom jikkomunikaw lill-Kummissjoni t-testi tad-dispożizzjonijiet prinċipali tal-liġi nazzjonali li huma jadottaw fil-qasam irregolat b'din id-Direttiva.
L-Artikolu 4
Din id-Direttiva għandha tidħol fis-seħħ fl-20 jum ta' wara il-pubblikazzjoni tagħha fil-Ġurnal Uffiċjali tal-Komunitajiet Ewropej.
L-Artikolu 5
Din id-Direttiva hija indirizzata lill-Istati Membri.
Magħmula fi Brussel, fil-21 ta' Novembru 2000.

Labels: 7
3
8